open-index/open-wikipedia-markdown huggingface dataset:
Կեմարի

[մինի|Կեմարի Մացուրին [Տանզանի տաճարում]]
**Կեմարի** (), ֆուտբոլի տարատեսակ, խաղ, որը տարածված էր Ճապոնիայում Հեյանի ժամանակաշրջանում։ Այժմ Կեմարին կրկին մասսայական է դարձել։

## Պատմություն
Խաղի մասին առաջին հիշատաակումը հանդիպում է մ․թ․ա․ 644 թվականին։ Խաղի կանոնները հաստատվել են 13-րդ դարում։ Կեմարին դարձավ  լայնորեն զարգացած սպորտաձև Ճապոնիայում։

Հնարավոր է, խաղի վրա ազդեցություն է ունեցել չինական Քուջու սպորտաձևը։ Չինարեն հիերոգլիֆները, որոնք նշանակում են «Կեմարի» նույնն են ինչ «Քուջու»-ն։ Չինական խաղը Ճապոնիա է եկել մոտ 600 թվականին, Ասուկայի ժամանակաշրջանում։

Մեր օրերում կեմարի խաղում են փառատոնների ժամանակ սինտոնյան սրբավայրերում։

## Նկարագրություն
Կեմարին լավ ֆիզիկական վարժություն է ցանկացած տարիքի մարդու մարմնի համար։ Խաղում չկան հաղթողներ և պարտվողներ, այդ պատճառով այն խաղում են հաճույքի և խաղացողներին դիտելու համար։

Խաղի նպատակն է գնդակը պահել օդում մի քանի խաղացողների թիմային գործողությունների օգնությամբ։ Խաղացողները կարող են օգտագործել գլուխը, ոտնաթաթերը, ծնկները, մեջքը, երբեմն թույլատրվում է խաղալ ուսերով։  Գնդակը, որն անվանում են Մարի, եղջերուի կաշվից է՝ ներսը մորթին, դրսի մասը կաշին։ Գնդակին ձև տալու համար ներսում լցնում են գարու հատիկներ։ Երբ կաշին կոպտանում է և գնդակը իր ձևն է ստանում, գնդակի միջից հանում են հատիկները և ձիու կաշվի շերտերով կարում գնդակը։ Գնդակին հարվածողին անվանում են մարիյասի։ Լավ մարիյասին պետք է կարղոանա թեթև հարվածներով վերահստկել մարին և թույլ չտա, որ այն գետնին դիպչի։

Կեմարին խաղում են մոտ 6-7 մ² զբաղեցնող հարթ հողատարածքի վրա։ Խաղացողները հագնում են Հեյանի ժամանակաշրջանի պատմական զգեստներ, նաև ագռավի գլխի տեսքով գլխարկ։ Այդ զգեստները անվանում են կարիգինու, որոնք այլևս նորաձև չեն։

## Կեմարին մշակույթում
* Ինույաշայի կերպարը  «Պատվավար տիրակալի սրերը» երրորդ լիամետրաժ ֆլմում «Ինույաշա» անիմեն նշում է, որ խաղացել է Կեմարի, երբ փոքր էր։
* «Koei» հրատարակչի ստեղծած «Samurai Warriors»  խաղերի շարքում Իմագավա Յոսիմիտոն օգտագործում է կեմարին որպես զենք իր թրի հետ միասին։
* Ցուբակի կերպարը Soul Eater անիմեում և մանգայում, հիշում է Կեմարի խաղի մասին, որ փոքր ժամական խաղացել է մեծ եղբոր հետ։
* «Բլիչ» անիմեում կերպարները 205 էպիզոդում խաղում են Կեմարի։
* «Գենջիի մասին հեքիաթը» անիմեում կերպարները խաղում են Կեմարի։
* Ջորջ Բուշ կրտսերը  խաղացել է կեմարի Ճապոնիայում նախագահական այցերից մեկի ժամանակ։
* Sekiro: Shadows Die Twice համակարգչային խաղում «Ծագման պալատ» վայրում կան հակառակորդներ, ովքեր օգտագործում են Կեմարին որպես զենք։

## Ծանոթագրություն

Կատեգորիա:Գնդակով խաղեր
Կատեգորիա:Խաղաձևեր ըստ ազգության
Կատեգորիա:Ճապոներեն բառեր և արտահայտություններ
Կատեգորիա:Ճապոնիայի մշակույթ
Կատեգորիա:Ֆուտբոլ
Կատեգորիա:Ֆուտբոլի պատմություն
Թեփ

300px|մինի|Թեփ
**Թեփ**, ալրաղացային արտադրության մնացորդ հատիկի թաղանթը և չտեսակավորած ալյուրի մնացորդը։ Հատիկի տեսակից կախված՝ տարբերում են ցորենի, վարսակի, գարու, բրնձի և այլն թեփեր, իսկ ըստ մանրացման բնույթի՝ կոպիտ և նուրբ։ Թեփի մեջ առկա ճարպաթթուների առատության պատճառով ամբողջական հացահատիկի ալյուրն ավելի արագ է դառնանում, ուստի ավանդաբար մեծ նշանակություն է տրվել թեփը հատիկից խնամքով բաժանելուն։ Հացի մեջ թեփի զգալի քանակությունը նվազեցնում է դրա մարսողականությունը, իսկ թեփի փոքր քանակությունը բարելավում է համը և բարձրացնում աղիների աշխատանքը։ Բացի ճաշ պատրաստելուց, կտավատի թեփն օգտագործում են տաք թրջոցների համար, իսկ մանանեխի թեփը՝ մանանեխից սպեղանիների համար։

## Պատմություն
20-րդ դարի սկզբին թեփը գրեթե ամբողջությամբ բացառված էր եվրոպական սննդակարգից և համարվում էր ալյուրի արտադրության էժանագին «աղբ»։ Միևնույն ժամանակ, հայտնի էր, որ թեփը հաճախ պարունակում է ավելի շատ սպիտակուցներ, ճարպաթթուներ և միկրոտարրեր, քան բուն հացահատիկը։

20-րդ դարի վերջին թեփը, հատկապես վարսակի թեփը, վերադարձան արևմտյան սննդակարգ՝ ամբողջական ձավարեղենի տեսքով՝ որպես սննդային մանրաթելերի արժեքավոր աղբյուր։ Դրանք կազմում են ցածր կալորիականությամբ նախաճաշի հիմքը, որը նախատեսված է նրանց համար, ովքեր փորձում են նիհարել։ Թեփը էական ճարպաթթուների և միկրոէլեմենտների աղբյուր է, հետևաբար այն հայտնի է բուսակերների սննդակարգում։

## Կիրառություն
Թեփը (հիմնականում ցորենինը) արժեքավոր կեր է գյուղատնտեսական բոլոր կենդանիների համար։ 100 կգ թեփը պարունակում է 70–78 կերային միավոր և 12,5–13,2 կգ մարսելի պրոտեին։ Թեփը հարուստ է ֆոսֆորով, մանգանով և կալիումով, բայց քիչ է պարունակում նատրիում, կալցիում ու քլոր։ Կարոտինի պարունակությամբ թեփ չի տարբերվում հատիկաոր կերերից, սակայն նկատելիորեն հարուստ է վիտամինների խմբով։ Թեփը լայնորեն օգտագործում են նաև տավարի օրակերում։ Կաթնատու կովերին այլ խտանյութերի խառնուրդի հետ օրական տալիս են 4–6 կգ թեփ (չոր կամ խոնավացրած վիճակում)։ Թեփը համակցված կերերի բաղադրամաս է։

## Ծանոթագրություններ

Կատեգորիա:Անասնապահություն
Կատեգորիա:Գյուղատնտեսություն
Կատեգորիա:Կեր
Վեներա-2

**Վեներա 2** (, կամ *'3ՄՎ-4 համար 4*), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար։ Արձակվել է Բայկոնուր տիեզերակայանից Մոլնիա կրող հրթիռով։ Կայանը Վեներայի մոտով անցնելուց հետո չի կարողացել վերադարձնել տվյալներ։

## Արձակում
Կայանը արձակվել է 1964 թվականի նոյեմբերի 12-ին, Մոլնիա կրող հրթիռով։ Առաջին երեք փուլերի հստակ աշխատանքից հետո կայանը և արագացուցիչ բլոկը դուրս բերվեցին ցածր Երկրի ուղեծիր։

Կայանի վրա տեղադրված էին տեսախցիկներ, մագնիսաչափ, արևային և տիեզերական ռենտգենյան դետեկտորներ, պիեզոէլեկտրական դետեկտորներ, իոնային թակարդներ, Գեյգերի հաշվիչ և տիեզերական ռադիո արտանետումները չափելու համար ընդունիչներ։ Տիեզերանավը 1966 թվականի փետրվարի 27-ին ժամը 02:52-ին կատարել է իր ամենամոտ մոտեցումը Վեներային՝ 23,810 կիլոմետր հեռավորության վրա։

Մոլորակի մոտով անցման ընթացքում «Վեներա 2»-ի բոլոր գիտական գործիքներն ակտիվացվել են՝ կայանի հետ ռադիոկապը դադարեցնելու հաշվին։ Կայանը պետք է պահպաներ տվյալները՝ օգտագործելով ձայնագրիչներ, այնուհետև դրանք փոխանցեր Երկիր, երբ կապը կվերականգնվեր։ Անցումից հետո կայանի հետ կապը չհաջողվեց վերականգնել։ Կայանը հայտարարվեց կորսված 1966 թվականի մարտի 4-ին։ Հետաքննությունը պարզեց, որ անսարքության պատճառը եղել է կայանի գերտաքացումը ռադիատորի անսարքության պատճառով</ref:

## Տես նաև
* Վեներա ծրագիր

## Ծանոթագրություններ

Կատեգորիա:Ավտոմատ միջմոլորակային կայաններ
Կատեգորիա:1964 հիմնադրումներ
Կատեգորիա:Վեներա ծրագիր
Լեոմի Անդերսոն

**Լեոմի Անդերսոն** (, ), բրիտանացի մոդել։ 2015-2018 թվականներին անընդմեջ մասնակցել է Victoria’s Secret Fashion Show-ի չորս անընդմեջ ցուցադրությունների, իսկ 2019 թվականին դարձել է Victoria's Secret-ի հրեշտակ։

## Կենսագրություն
Ծնվել է Լոնդոնում, ծագումով ճամայկացի է։ Մոդելային կարիերան սկսել է տասնչորս տարեկանում։ Համաշխարհային ճանաչում է ձեռք բերել 17 տարեկանում այն բանից հետո, երբ մասնակցել է մոդելավորող Մարկ Ջեյքոբսի նորաձևության ցուցադրությանը։ Շուտով Լեևմին դարձել է նրա սիրելի մոդելներից մեկը։

2011 թվականին Անդերսոնը նկարահանվել է Channel 4 հեռուստաալիքի «The Model Agency» ռեալիթի շոուում։ 2015 թվականին Անդերսոնը ընտրվել Victoria’s Secret Fashion Show ցուցադրությանը մասնակցելու համար և այդ ժամանակվանից սկսած 4 տարի անընդմեջ մասնակցել է ցուցադրությանը։ 2019 թվականի ապրիլին դարձել է Victoria's Secret-ի վեցերորդ սևամորթ մոդելը։

Տարիների ընթացքում նա մասնակցել է Burberry, Philipp Plein, Peter Pilotto, Jeremy Scott, Roberta Einer, Moncler Grenoble, Tommy Hilfiger, Maiyet, Sophie Theallet, Badgley Mischka, Custo Barcelona, Moschino, Oscar de la Renta, Jo No Fui, Giorgio Armani, Fausto Puglisi, Tom Ford, Chloe, Temperley London, Oscar de la Renta, Kenzo ընկերությունների ցուցադրություններում։

2016 թվականին հիմնել է կանացի սպորտային հագուստի իր բրենդը՝ LAPP The Brand-ը, որը գործարկվել է 2016 թվականի սեպտեմբերին։ Որպես կանանց իրավունքների ակտիվիստ՝ Անդերսոնը ելույթ է ունեցել TED-ի երկու համաժողովներում և դասախոսություններ է կարդացել Օքսֆորդի և Քեմբրիջի համալսարաններում։ Նա առաջիններից է եղել, որը բացահայտ խոսել է մոդելավորման ոլորտում ռասայական խտրականության մասին։

Նա հայտնվել է Vogue, Elle, Marie Claire, V ամսագրերի շապիկներին։

## Ֆիլմագրություն
### Հեռուստատեսություն

## Ծանոթագրություններ

Կատեգորիա:Լոնդոն քաղաքում ծնվածներ
Կատեգորիա:Ապրող անձինք
Կատեգորիա:1993 ծնունդներ
Կատեգորիա:Փետրվարի 14 ծնունդներ
Կատեգորիա:Փետրվարի 15 ծնունդներ
Կատեգորիա:21-րդ դարի բրիտանացիներ
Կատեգորիա:Ֆոտոմոդելներ
Կատեգորիա:Մոդելներ այբբենական կարգով
Կատեգորիա:Բրիտանացի մոդելներ
Ջորջիա Ֆաուլեր

**Ջորջիա Ֆաուլեր** (, ), նորզելանդացի մոդել։ 2016, 2017 և 2018 թվականներին հանդես է եկել որպես Victoria's Secret Fashion Show-ի մասնակից։ «Project Runway New Zealand» ռեալիթի շոուի առաջին եթերաշրջանի վարողը։

## Կենսագրություն
Ծնվել է Օքլենդում՝ գոլֆիստ Փիթեր Ֆաուլերի և Քիմ Ֆաուլերի ընտանիքում։ Իր քրոջ՝ Քեյթի հետ հաճախել է Օքլենդի Թեմական օրիորդաց վարժարան։ Իր մոդելային կարիերան սկսել է 12 տարեկանում, իսկ չորս տարի անց պայմանագիր է կնքեց IMG Models-ի հետ և տեղափոխվել է Նյու Յորք։

Ֆաուլերը նկարահանվել է Kygo-ի և Սելենա Գոմեսի «It ain't me» երգի տեսահոլովակում։

Ֆաուլերը աչքի է ընկել 2018 թվականին Ավստրալիայում կայացած «Mercedes-Benz Fashion Week»-ի ժամանակ, նաև Էշ Ուիլյամսի հետ վարել է «Australian Fashion Laureate Award» մրցանակաբաշխությունը։

2016-2018 թվականներին մասնակցել է Victoria's Secret-ի նորաձևության ցուցադրություններին։

2017-2018 թվականներին այտնվել է *[[Մերի Քլեր|Marie Claire]]**, [[Vogue]]**, The File**, W* և *[[Harper's Bazaar]]* ամսագրերի շապիկներին։

2018 թվականի վերջին Ֆաուլերը եղել է «Project Runway» հեռուստաշոուի նորզելանդական տարբերակի հաղորդավարը։

## Անձնական կյանք
2018 թվականից հանդիպել է ռեստորատորի և «Fishbowl»-ի գործադիր տնօրեն Նաթան Դալի հետ։ 2021 թվականի ապրիլին Ֆաուլերը հայտարարել է, որ սպասում է իր առաջնեկին։ Դիլան Աման Դալան ծնվել է 2021 թվականի սեպտեմբերի 17-ին։ 2023 թվականի հունվարին նա ամուսնացել է Նեյթան Դալայի հետ Hopewood House-ում, NSW՝ շրջապատված ընտանիքով, ընկերներով և իր շուն Չիլիով։ Ջորջիան տոնակատարության ժամանակ 3 զգեստ է փորձել, գլխավոր արարողության համար նա կրել է Vivienne Westwood-ի զգեստը։

2023 թվականի սեպտեմբերի 4-ին Ինստագրամյան իր կայքէջով նա հրապարակել է, որ սպասում է երկրորդ երեխային։

## Ծանոթագրություններ

## Արտաքին հղումներ
* Նորաձևության մոդելների տեղեկատու

Կատեգորիա:1992 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հունիսի 17 ծնունդներ
Կատեգորիա:Մոդելներ այբբենական կարգով
Կատեգորիա:Նորզելանդացիներ
Կատեգորիա:Ֆոտոմոդելներ
Հայաստանի Առաջին Հանրապետության պետական տոներ

**Հայաստանի Առաջին Հանրապետության պետական տոներ,**  հաստատվել է 1919 թվականին Հայաստանի Առաջին Հանրապետության կառավարության կողմից։

## Տոների ցանկ
Հայաստանի Առաջին Հանրապետության կառավարության կողմից 1919թվականի հունվարի որոշումով պետական տոներ էին սահմանվել հունվարի 1-ը, հունվարի 6-ը, փետրվարի 14-ը, մայիսի 26-ը, մայիսի 1-ը,մարտի 12-ը,  Բարեկենդանը, Զատիկը, Լուսավորչի մուտն ի Վիրապ, Համբարձումը։

**Հունվարի 1, [[Ամանոր]]**

(Կաղանդ, Նոր տարի), տոնը նշվում է տարբեր ժողովուրդների կողմից ընդունված օրացույցում,ընթացիկ տարվա վերջին օրվա և հաջորդ տարվա առաջին օրվա գիշերը։

#### Հունվարի 6, Քրիստոսի Ծնունդ և Մկրտություն
Հիսուսի մկրտությունը տոնվում է հունվարի 6-ին`Աստվածածնի տոնին:Հիսուսի մկրտությունն ընդհանուր առմամբ համարվում է որպես նրա ծառայության սկիզբ՝ Հովհաննես Մկրտչի կողմից անմիջապես մկրտվելուց հետո։

#### Փետրվարի 14  Տյառնընդառաջ
Հայոց եկեղեցին Տյառնընդառաջը տոնում է փետրվարի 14-ին՝ Քրիստոսի աստվածահայտնությունից (հունվարի 6) քառասուն օր հետո։

#### Մայիսի 26, Վարդանանց տոն
Տոնը նվիրված է 451 թվականի մայիսի 26-ին Ավարայրի ճակատամարտում զոհված Վարդան զորավարի և նահատակված 1036 հերոսների հիշատակին։ Ազգային և կրոնական ազատագրական պայքարի մասնակիցները իրենց պատվավոր տեղը զբաղեցրեցին Հայ Առաքելական եկեղեցու սրբերի ցանկում՝ ձեռք բերելով «Հայրենիքի սուրբ նահատակներ» հավաքական անվանումը,որոնք հանուն հավատի կռվեցին պարսկական զորքերի դեմ և նահատակվեցին։

#### Լուսավորչի մուտն ի Վիրապ
Հայ Եկեղեցու առաջին կաթողիկոս Սբ. Գրիգոր Լուսավորչին նվիրված երեք հիշատակության օրերից այս տոնը տարվա մեջ առաջինն է։ Ըստ տոնացույցի՝ նշվում է Մեծ պահքի 6-րդ կիրակիի նախորդ շաբաթ օրը։ Տոնը կատարվում է ի հիշատակություն Խոր Վիրապում Սբ. Գրիգոր Լուսավորչի կրած չարչարանքների։

#### Բարեկենդան
Հայաստանյայց Առաքելական Եկեղեցու շարժական տոներից, նշվում է Սուրբ Սարգսի տոնից մինչև Մեծ պաս ընկած ժամանակաշրջանը։

#### Զատիկ
Հայ առաքելական եկեղեցին այն նշում է գարնան գիշերհավասարին հաջորդող լիալուսնի առաջին կիրակի օրը, որն ընկնում է մարտի 21-ից հետո մինչև ապրիլի 25-ը (35 օր) ժամանակահատվածի վրա։

#### Համբարձում
Նշվում է Զատիկից ուղիղ քառասուն օր հետո, հինգշաբթի։

##### Թարգմանչաց տոն
Նշվում է Սուրբ Խաչի տոնի չորրորդ կիրակիին հաջորդող շաբաթ օրը։ Խորհրդանշում է հայոց գրերի գյուտը, Աստվածաշնչի հայերեն առաջին թարգմանությունը, թարգմանչաց շարժումն ու հայ դպրության սկիզբը։

#### Ռուսական Մեծ հեղափոխության տոն (Մարտի 12)
Նշվում է Մարտի 12-ին՝ 1917 թվականից սկսած։ Տոնը Հայաստանում տոնվել է մինչև 1990 թվականը։

#### Հայաստանի Հանրապետության պառլամենտի բացման օր (Օգոստոսի 1)
1918թ. Հայաստանի անկախացմանը հաջորդեց խորհրդարանի (պառլամենտի) գումարումը, որը ընդունվեց մեծ հանդիսավորությամբ, և հաստատվեց պետական տոն, նշվել մինչև 1920թ. ներառյալ։

#### Մայիսի 1 ([[Մայիսի 1 (տոն)|Աշխատավորների միջազգային օր]])
Ռուսական կայսրությունում Մայիսի 1-ը՝ որպես աշխատավորների համերաշխության միջազգային օր, առաջին անգամ նշվել է 1890 թվականին Վարշավայում, երբ 10 հազար աշխատողներ գործադուլ են արել։

1992 թվականին տոնը վերանվանվել է «Գարնան և աշխատանքի տոն»։

## Ծանոթագրություն

Կատեգորիա:Հայաստանի տոներ
Կարտոֆիլի տրորիչ

**Կարտոֆիլի տրորիչը**, **լոբու տրորիչը**, **սիսեռի տրորիչը** կամ **ջարդիչը** սննդամթերքի պատրաստման պարագաներ են, որոնք օգտագործվում են այնպիսի ուտեստների համար, ինչպիսիք են կարտոֆիլի խյուսը, խնձորի սոուսը կամ տապակած լոբին տրորելու համար՝ նախատեսված փափուկ սնունդը։ Տրորելու միջոցով ստացված կարտոֆիլը ավելի փարթամ և թեթև հյուսվածքով է, համեմատած տրորման այլ մեթոդների հետ, քանի որ գործիքի օգտագործումը նվազեցնում է կարտոֆիլի բջիջների վնասը՝ ավելի քիչ օսլա արտազատելով։

## Կառուցվածք
Կարտոֆիլի տրորիչը ուղղաձիգ կամ կողային բռնակ է, որը միացված է տրորման գլխին։ Գլուխը ամենից հաճախ կլորացված զիգզագաձև խոշոր չափիչ մետաղալար է և անցքերով կամ ճեղքերով ափսե։ Սկզբնական նմուշները, որոնք պատրաստված էին մեկ կտոր փայտից, օգտագործվել են վիկտորիանական ժամանակներում, մինչդեռ այժմ օգտագործվում են ավելի բարդ, ժամանակակից նմուշները։ Փայտե տրորման տեսակը, որը մեծ փայտե մուրճ է, դեռ օգտագործվում է Շոտլանդիայում և հայտնի է որպես «Կարտոֆիլի բզեզ» կամ պարզապես «բզեզ»։

## Օգտագործումներ
Չնայած կարտոֆիլի տրորիչը ամենից հաճախ օգտագործվում է կարտոֆիլը տրորելու համար, այն նաև օգտագործվում է տարբեր մթերքների տրորման համար։ Դրանք առավելապես օգտագործվում են տնային խոհանոցներում, բայց կարող են օգտագործվել նաև առևտրային խոհանոցներում և հաճախ ավելի մեծ դիզայն ունեն (հիմնական լայնությամբ մինչև 32 դյույմ)։ Օգտագործվում է նաև դդում և ռուտաբագա տրորելու համար, պատրաստելու համար հումուս, գուակամոլ, ձվով աղցան կամ նույնիսկ խյուս (կախված սրածայրերի նուրբությունից)։

Մխոցն օգտագործվում է կարտոֆիլը խցիկի մարմնի անցքերի միջով մղելու համար։ Բռնակն օգտագործվում է տրորը պահելու համար։ Տրորիչի մարմինը պատրաստված է մետաղից կամ պլաստմասից, իսկ մխոցը՝ մետաղից։ Մխոցն իր վրա սուր ծայրեր ունի, որոնք օգնում են կարտոֆիլը տրորել։

## Պատկեր

File:Potato masher.jpg|Վիոլետ Քրոութերի կողմից ձեռք բերված 19-րդ դարի կարտոֆիլի տրորման սարքը այժմ գտնվում է Լիդսի թանգարանների և պատկերասրահների հավաքածուում
File:Kartoffelstampfer.jpg|Փայտե բռնակով կարտոֆիլի տրորիչ
File:Potatisstöt.JPG|Կարտոֆիլի տրորման ընդհանուր ձևավորում
File:Zuurkool in pan.jpg|Կարտոֆիլի տրորիչը օգտագործելիս


## Տես նաև

* Potato ricer

## Ծանոթագրություններ

Կատեգորիա:Food preparation utensils
Masher
Լյուբով Գակկեբուշ

**Լյուբով Միխայլովնա Գակկեբուշ** (, ), թատրոնի ուկրաինացի խորհրդային դերասանուհի, մանկավարժ և թարգմանիչ։ Ուկրաինական ԽՍՀ ժողովրդական արտիստ (1943)։ Միխայիլ և Վալենտին Գակկեբուշների քույրը, Վասիլի Վասիլկոյի կինը, Վալերի Գակկեբուշի մայրը։ Լեդի Մակբեթի դերի առաջին կատարողն ուկրաինական բեմում։

## Կենսագրություն
Ծնվել է ազնվական ընտանիքում։ Սովորել է Կիևի ազնվաբարո օրիորդների ինստիտուտում, կանանց բարձրագույն դասընթացներում և Մոսկվայի Կամերային թատրոնի ստուդիայում։ 1917 թվականից սկսել է իր բեմական գործունեությունը պրոֆեսիոնալ բեմում՝ Ուկրաինայի ազգային թատրոնում (1917-1918), այնուհետև` Կիևի Շևչենկոյի անվան Ուկրաինական ԽՍՀ առաջին թատրոնում (1919-1921), Վիննիցայում Ֆրանկոյի անվան Ուկրաինական ԽՍՀ երկրորդ թատրոնում (1921-1922)։ 1922-1926 թվականներին խաղացել է Լես Կուրբասի «Բերեզիլ» թատրոնում՝ նախքան Խարկով տեղափոխվելը։ 1926-1928 թվականներին խաղացել է Հոկտեմբերյան հեղափոխության անվան Օդեսայի թատրոնում, 1928-1933 թվականներին՝ Խարկովի Կրասնոզավոդսկի թատրոնում, Ստալինո (Դոնեցկ) տեղափոխվելուց հետո աշխատել է Դոնեցկի թատրոնում (1933-1938)։ 1938-1941 թվականներին կրկին խաղացել է Հոկտեմբերյան հեղափոխության անվան Օդեսայի թատրոնում։

Պատերազմի տարիներին՝ տարհանման ժամանակ, միացել է Խարկովի Շևչենկոյի անվան ուկրաինական թատրոնի թատերախմբին (1941-1944)։                             ԽՄԿԿ անդամ է եղել 1943 թվականից։

1944 թվականից հետո բնակվել է Կիևում և Կիևի թատերական ինստիտուտում կենտրոնացել թարգմանչական գործունեության վրա։

## Խաղացանկ
Դերասանուհու տաղանդն առավել ցայտուն է դրսևորվել դասական խաղացանկի դերերում․
* Իոկաստա (Սոֆոկլեսի «Կայսր Էդիպ»), 
* Լեդի Մակբեթ (Շեքսպիրի «Մակբեթ»), 
* Ֆրու Ալվինգ (Իբսենի «Ուրվականներ»), 
* Գուրմիժսկայա (Օստրովսկու «Անտառ»), 
* Իորգիս (Իբսենի «Հյուսիսային դյուցազուններ»), 
* Վասսա (Գորկու «Վասսա Ժելեզնովա»), 
* Ներիս (Լեսյա Ուկրաինկայի «Օրգիա»)։

Դերեր է կատարել նաև ժամանակակից դրամատուրգների պիեսներում․
* Լյուբով Յարովայա (Տրենևայի «Լյուբով Յարովայա»), 
* Կլարա (Աֆինոգենովի «Վախ»), 
* Գիլդա (Կոչերգայի «Երգ Սվիչկայի մասին»), 
* Տալանովա (Լեոնովի «Ներխուժում»), 
* Յարոսլավնա (Դնեպրովսկու «Խնձորի գերությունը»)։

Մոլիերի, Գորկու («Բուրժուա»), Տրենևի, Աֆինոգենովի, Ռոմաշովի ուկրաիներեն թարգմանությունների հեղինակն է։

## Ծանոթագրություններ

## Գրականություն
* *Єрмакова Н. П.* Акторська майстерність Любові Гаккебуш. — К.: Наукова думка, 1979. — 123 с.
* Гаккебуш Любов / ЕУ— С. 339
* Жадько В.&nbsp;О.&nbsp;Український некрополь.— К., 2005.— С. 151
* Н.&nbsp;П.&nbsp;Єрмакова. Акторська майстерність Любові Гаккебуш.&nbsp;— Київ: Наукова думка, 1979.&nbsp;— 123 с.
* Смолич Юрій Корнійович Перша актриса нового українського театру (Любов Гаккебуш) / Смолич Ю. Про театр.— К., 1977.
* Liubov Hakkebush 

Կատեգորիա:Խորհրդային թատերական մանկավարժներ
Կատեգորիա:Խորհրդային դերասանուհիներ
Կատեգորիա:Ուկրաինացի թարգմանիչներ
Կատեգորիա:Ուկրաինացի դերասանուհիներ
Կատեգորիա:Թատրոնի դերասաններ
Կատեգորիա:Ուկրաինացի մանկավարժներ
Կատեգորիա:Խորհրդային մանկավարժներ
Վիտա Սիդորկինա

**Վիտա (Վիտալինա) Սիդորկինա** (, ), ռուս մոդել, որը հայտնի է *[[Victoria's Secret]]*-ի շոուներին իր մասնակցությամբ։

## Վաղ տարիներ
Ծնվել և մեծացել է Խաբարովսկում։ Դպրոցում սովորելու ընթացքում հաճախել է մոդելավորման դասընթացների։ 2010 թվականին պայմանագիր է կնքել մոսկովյան Cherie Models մոդելային գործակալության հետ և նկարահանվել է «Mitos» և «Clue» ընկերությունների կատալոգներում։

2011 թվականին՝ 17 տարեկան հասակում տեղափոխվել է Նյու Յորք՝ որպես մոդել աշխատելու համար։ Նույն տարում նա մասնակցել է Նյու Յորքի նորաձևության շաբաթին։

## Կարիերա
2011 թվականին Սիդորկինան հայտնվել է *Rebecca Minkoff* և *Oyster* ապրանքանիշերի գովազդում, ինչպես նաև *Revue des Modes-*ի շապիկին  ։ Նա մասնակցել է այնպիսի դիզայներների ցուցադրություններին, ինչպիսիք են Adam, Carmen Marc Valvo, Hermès, Joy Cioci, Moncler Gamme Rouge, Rebecca Minkoff և Tory Burch ընկերությունները։

2012 թվականին նկարահանվել է *[[L'Officiel]]* և «Alexis and Elle» ամսագրերի շապիկներում։

2013 թվականին ժամանակավոր պայմանագիր է կնքել Նյու Յորքի «Silent» գործակալության հետ, երեք ամիս աշխատելով ԱՄՆ-ում՝ Նյու Յորքի նորաձևության շաբաթում, հետո մեկնել է Փարիզ, որտեղ արագորեն ձեռք է բերել հայտնիություն՝ Փարիզում մասնակցելով 7 ցուցադրությունների։

2014 թվականին նկարվել է «Vanity Fair»-ի համար։ Նույն տարում նա լուսանկարվել է ներքնազգեստի *[[Victoria's Secret]]* ապրանքանիշի և նրանց *PINK* շարքի համար։

2015 թվականին հրավիրվել է *[[Victoria's Secret]]*-ի տարեվերջյան շոուին։ Նույն թվականին նա հայտնվել է *[[Մերի Քլեր|Marie Claire]]*, *Dressed to Kill*, *Teen Vogue*, *Paper* և *Telva* ամսագրերի շապիկներին և նկարահանվել *BCBG Max Azria-ի* *Spinelli Kilcollin-ի* և *Lefties-ի* գովազդներում։

## Անձնական կյանք
2017 թվականի հուլիսի 29-ին ամուսնացել է իտալացի գործարար Վալերիո Մորաբիտոյի հետշ։ Զույգն ունի դուստր՝ Ալլեգրան (ծնվել է 2018 թվականի նոյեմբերի 15-ին)։

## Ծանոթագրություններ

Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Մարտի 20 ծնունդներ
Կատեգորիա:Մոդելներ այբբենական կարգով
Կատեգորիա:Ռուս մոդելներ
Քամալշահր

**Քամալշահր** (), քաղաք Իրանի կենտրոնական մասում` Ալբորզ օսթանի Քարաջ շահրեստանում։ Բնակչությունը վերջին մարդահամարի տվյալներով կազմում է ։

Գտնվում է Ալբորզ օսթանի արևելյան մասում` վերջինիս վարչական կենտրոն Քարաջից անմիջապես դեպի հյուսիս-արևմուտք, Թեհրանը Ղազվինի հետ միացնող համար 2 ավտոմայրուղու վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 141 669 մարդ, որոնք կազմում էին 43 171 տնտեսություն։ Քամալշահրը բնակչությամբ Ալբորզ օսթանի երրորդ ամենախոշոր քաղաքն է Քարաջից և Ֆարդիսից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Բրդի կշռում

**«Բրդի կշռում»** (), ավստրալիացի նկարիչ, քանդակագործ, Լոնդոնի արվեստի դպրոցի ուսուցիչ Ջորջ Վաշինգտոն Լամբերտի նկարներից։ Այս ստեղծագործությունը հեղինակը վրձնել է 1921 թվականին։ Յուղաներկով կտավի չափերն են 71,7 × 91,8 սմ։

Այսօր «Բրդի կշռում» ստեղծագործությունը պահպանվում և ցուցադրվում է Ավստրալիայի ազգային պատկերասրահում (Կանբերրա, Ավստրալիա)։

## Նկարագիր
«Բրդի կշռում» ստեղծագործությունում հեղինակը պատկերել է բրդի կշռման տեսարան։ Ամբարում ոչխարների են խուզում։ Պահեստի տերը և նրա կինը հետևում են, թե ինչպես են կշռում այն բուրդը, որը հենց նոր են ստացել ոչխարի խուզից։ Մյուս ոչխարը սպասում է իր հերթին։ Նկարն ունի հենքային եռանկյուն ձև՝ «*համարյա [[Ֆրիզ (ճարտարապետություն)|ֆրիզ]] [[ճակտոն]]ի ներսում*»։

Ջիմ Դևիդսոնը այսպես է նկարագրել կտավը․*Կշեռքի սլաքին հետևում են բոլոր ներկաների աչքերը, բացի երկու տղամարդուց, որոնք զբաղված են ոչխարներով։ Կշեռքի կողքին կանգնած է բրդի գնորդը և նրա օգնականը, իսկ մյուս կողմում՝ տիրապետող դիրքում են ֆերմայի տերն ու նրա կինը։ Տիրոջ ձեռքը կիսով չափ գրպանում է, նա գոռոզ կեցվածքով է։ Միևնույն ժամանակ կինը նստած է բրդով պարկի վրա*։

## Պատմություն
«Բրդի կշռում» ստեղծագործությունը Լամբերտը նկարել է 8 օրում։ Նկարը պատվիրել է Լի Սադլիեր Ֆոլքիները՝ Ուենգանելլայի կայանի սեփականատերը։ Ֆոլքիներին դուր չեկավ, որ նկարում հեղինակն ու իր կին Բեատրիսն են պատկերված, այդ պատճառով էլ հրաժարվեց գնել կտավը։ Ավելի ուշ նկարը գնել է սըր Բոլդուին Սփենսերը 600 ֆունտ ստեռլիգով։

1966 թվականին նկարը գնել է Ավստրալիայի ազգային պատկերասրահը։

## Ծանոթագրություններ

## Արտաքին հղումներ
* 
* 

Կատեգորիա:1921 նկարներ
Կատեգորիա:Ավստրալիայի ազգային պատկերասրահի նկարներ
Կատեգորիա:Ավստրալիայի արվեստ
Կատեգորիա:Ջորջ Վաշինգտոն Լամբերտի նկարներ
Գրանվիլի շրջակայքը

**«Գրանվիլի շրջակայքը»** (), ֆրանսիացի նկարիչ, Բարբիզոնյան դպրոցի առաջատար վարպետ Թեոդոր Ռուսոյի նկարներից։ Այս ստեղծագործությունը հեղինակը վրձնել է 1833 թվականին։ Յուղաներկով կտավի չափերն են 85 × 165 սմ։

Այսօր «Գրանվիլի շրջակայքը» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, ՌԴ)։

## Նկարագիր
«Գրանվիլի շրջակայքը» ստեղծագործությունում Թեոդոր Ռուսոն պատկերել է նորմանդական Գրանվիլ քաղաքի շրջակայքը։ Բնանկարում հեղինակը նկարել է գյուղական կեղտոտ ճանապարհ, որով քայլում են կողովներով երկու երեխա։ Աջ կողմի լճակի մոտ երկու ձիով լծված սայլ է կանգնած։ Թմբի և ծառերի սաղարթի հետևում երևում են տների կտուրները։ Ձախ կողմում կուտակ-կուտակ ժայռերն են։ Երկինքը պատված է կույտավոր ամպերով։ Նկարի ներքևի ձախ կողմում հեղինակի ստորագրությունն է՝ *T. Rousseau 1833*։

## Պատմություն
Նկարը հանրությանը ներկայացվել է ստեղծման տարում՝ 1833 թվականին Փարիզյան սալոնում՝ հեղինակին բերելով առաջին հաջողությունը։ Սալոնից հետո Ռուսոն նկարը տալիս է Անրի Շեֆֆերին՝ փոխարենը նրան հանձնարարելով, որ նկարի իր ծնողների դիմանկարները։ 1855 թվականին «Գրանվիլի շրջակայքը» ստեղծագործությունը ցուցադրվել է Փարիզի Համաշխարհային ցուցահանդեսին, որտեղ այն ձեռք է բերում կոմս Նիկոլայ Ալեքսանդրովիչ Կուշելև-Բեզբորոդկոն՝ հավարտ ցուցահանդեսի։ 1922 թվականից ցայսօր նկարը գտնվում է Էրմիտաժում։

## Ծանոթագրություններ

## Արտաքին հղումներ
* «Գրանվիլի շրջակայքը» ստեղծագործությունը

Կատեգորիա:1833 նկարներ
Կատեգորիա:Էրմիտաժի նկարներ
Կատեգորիա:Թեոդոր Ռուսոյի նկարներ
Կատեգորիա:Ֆրանսիայի գեղանկարչություն
Արցախյան ազատամարտի հուշահամալիր (Խնապատ, Ասկերանի շրջան)

**Արցախյան ազատամարտի հուշահամալիր**, Արցախյան ազատամարտում հայկական կողմից զոհված ազատամարտիկների հիշատակին նվիրված հուշահամալիր Արցախի Հանրապետության Ասկերանի շրջանի Խնապատ գյուղում։

## Պատմություն
Հուշահամալիրը կառուցվել է խնապատցի զոհված ազատամարտիկների հիշատակին, որի ֆինանսավորումն իրականացրել է բարերար, ոստիկանության գեներալ-մայոր Սերգեյ Գրիգորյանը։ Արցախյան ազատամարտին Խնապատ գյուղից մասնակցել և զոհվել է 37 հոգի։

## Տես նաև
* Արցախյան ազատամարտ
* Խնապատ

## Ծանոթագրություններ

Կատեգորիա:Արցախյան ազատամարտի հուշարձաններ
Կատեգորիա:Խնապատ
Կատեգորիա:Ասկերանի շրջանի հուշարձաններ
Ռութ Ուորիք

**Ռութ Էլիզաբեթ Ուորիք** ( ; ), ամերիկացի դերասանուհի, երգչուհի և քաղաքական ակտիվիստ։ Լայն ճանաչում ու համբավ է ձեռք բերել առաջին հերթին «Իմ բոլոր երեխաները» / *All My Children* հեռուստասերիալում Ֆեբ ԹայլերՈւոլինգֆորդի դերի տպավորիչ կատարման շնորհիվ, դերակատարում, որով կանոնավոր կերպով հանդես է եկել 1970 թվականից մինչև իր մահվան տարին՝ 2005 թվականը։

## Կենսագրություն
Ռութ Ուորիքն իր ստեղծագործական գործունեությունն սկսել է 1940-ականների սկզբին, ռադիոյում, հանդես գալով որպես երգչուհի, 1941 թվականին էլ առաջին անգամ նկարահանվել է կինոյում՝ Օրսոն Ուելսի «Քաղաքացի Քեյնը» դրամա-ֆիլմում։ 1940-ականների ողջ ընթացքում նա շարունակել է ակտիվորեն նկարահանվել ֆիլմերում, իսկ 1950-ականներին տեղափոխվել է հեռուստատեսություն, որտեղ առաջին մեծ հաջողությանը հասել է 1965 թվականին. «Peyton Place» սերիալում դերասանուհին երեք տարի հաջորդաբար մարմնավորել է Հաննա Քորդին և այդ տպավորիչ դերակատարման համար 1967 թվականին առաջին անգամ առաջադրվել «Էմմի» մրցանակի։

1971 թվականին Ռութ Ուորիքին վստահվել է Ֆիբի Թայլեր Ուոլինգֆորդի դերը «Իմ բոլոր երեխաները» սերիալում, և դա դարձել է նրա միակ դերը հաջորդած 35 տարիների ընթացքում։ Այս դերի համար դերասանուհին երկու անգամ առաջադրվել է ցերեկային Էմմի մրցանակի, սակայն այդպես էլ չի ստացել այդ պատվավոր հեռուստատեսային մրցանակը։ Միայն 2004 թվականին նա արժանացել է հատուկ Էմմի մրցանակի՝ ստեղծագործական իր ողջ կյանքի ընթացքում ձեռք բերած դերասանական նվաճումների համար։ Վերջին անգամ նա հեռուստասերիալում նկարահանվել է 2005 թվականի հունվարի 5-ին՝ շոուի երեսունհինգամյակին նվիրված դրվագում, իսկ նույն ամսվա 15-ին մահացել է Նյու Յորքի իր բնակարանում, 88 տարեկան հասակում։ Ի նշանավորումն ամերիկյան կինոարդյունաբերության մեջ ներդրած ավանդի՝ Հոլիվուդի Փառքի ծառուղում նրան նվիրված աստղ է բացվել։

## Մրցանակներ
* 2004 թ. - ցերեկային Էմմի մրցանակ՝ «Հատուկ մրցանակ ստեղծագործական ողջ կյանքի ընթացքում ձեռք բերած նվաճումների համար»։

## Ֆիլմագրություն

## Ծանոթագրություններ

## Արտաքին հղումներ
* 
* Ruth Warrick profile at Soapcentral.com 
* Interview with Ruth Warrick (July 1997) at Turner Classic Movies
* 

Կատեգորիա:1916 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի դերասանուհիներ
Կատեգորիա:2005 մահեր
Կատեգորիա:21-րդ դարի դերասանուհիներ
Կատեգորիա:Ամերիկացի երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Թոքաբորբից մահացածներ
Կատեգորիա:Կին ինքնակենսագիրներ
Կատեգորիա:Հոլիվուդյան փառքի ծառուղի
Կատեգորիա:Հունիսի 29 ծնունդներ
Կատեգորիա:Հունվարի 15 մահեր
Կատեգորիա:Ամերիկացի երգչուհիներ
Կատեգորիա:Թատրոնի ամերիկացի դերասանուհիներ
Թամարա Դուդա

**Թամարա Դուդա** (, ), ուկրաինացի գրող։ «Դուստր» (Доця, 2019) վեպի հեղինակը, որը BBC ուկրաինական ծառայությունը նշել է որպես «Տարվա գիրք»։ Թամարա Դուդան հայտնի է նաև իր կամավորական գործունեությամբ։ Ուկրաինայի Տարաս Շևչենկոյի անվան ազգային մրցանակի դափնեկիր է (2022)։

## Կենսագրություն
Ծնվել է Կիևում։ 1992 թվականին ավարտել է Ուկրաինայի հումատիր լիցեյը։ 1993 թվականին ընդունվել է Կիևի համալսարանի լրագրության ինստիտուտը։ Դիպլոմայինը պաշտպանել է 1998 թվականին։ 2003-2005 թվականներին սովորել է Կիևի միջազգային համալսարանում։

2014 թվականից Թամարա Դուդան եղել է Դոնբասի Հակաահաբեկչական գործողության կամավոր։ Կամավորական գործունեության համար պատվոգրի է արժանացել Կիևի քաղաքապետից։

«Դուստրը» Դուդայի առաջին վեպն է։ Այն հրապարակվել է «Білка» հրատարակչությունում։ Գրքի իրադարձությունները տեղի են ունենում 2014 թվականին Ուկրաինայի արևելքում զինված հակամարտության ընթացքում։ Նախատեսվել է վեպի էկրանավորումը։

## Մեջբերում

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Ուկրաինացի լրագրողներ
Կատեգորիա:Ուկրաինացի կին գրողներ
Կատեգորիա:Ուկրաինացի թարգմանիչներ
Կատեգորիա:Կիևի համալսարանի շրջանավարտներ
Կատեգորիա:21-րդ դարի լրագրողներ
Կատեգորիա:Ուկրաինացի արձակագիրներ
Կատեգորիա:Եվրամայդանի մասնակիցներ
Ռայխսկոմիսարիատ Կովկաս

մինի
**Կովկասի Ռայխսկոմիսարիատ** (), Երրորդ Ռայխի Ռայխսկոմիսարիատ, որը նախատեսվում էր ստեղծել Կովկասի այն հողերում, որոնք պատերազմի սկզբում պատկանում էին ԽՍՀՄ-ին, հարավում Թուրքիայի և Իրանի հետ սահմաններից մինչև հյուսիսում գտնվող Դոն և Վոլգա գետերը ( ներառյալ Աստրախանի շրջանի տարածքը)։ Թբիլիսին պետք է դառնար մայրաքաղաք։ Ռայխսկոմիսարիատի կազմում նախատեսվում էր ստեղծել ազգային միավորներ՝ որպես ինքնավար (ազատ, Ռայխսկոմիսարիատի շրջանակներում) միավորներ։ Այս տարածաշրջանի տնտեսության հիմքը կլիներ նավթի արդյունահանումն ու գյուղատնտեսությունը։

Խորհրդային Միության ներխուժումից հետո ծրագրեր մշակվեցին նաև Կովկասում «Գերմանամետ պետություններ Գերմանիայի պաշտպանության տակ» ստեղծելու համար, ստեղծվեցին Վրաստանի, Հայաստանի և Ադրբեջանի «Ազատագրման կոմիտեները»։.

## Կառավարում
* Ռայխսկոմիսար - Առնո Շիկեդանց
* Ռեյկկոմիսարիատի «Կովկաս» ՍՍ-ի և ոստիկանության պետ - Գերրետ, Կորզեման 
* Կովկասի ռազմական վարչակազմի ղեկավար - գեներալ Կոխ-Արբախ

## Առաջարկվող վարչական բաժանում
«Կովկաս» Ռայխսկոմիսարիատի տարածքը գնահատվել է 500 հազար քառակուսի կմ., իսկ բնակչությունը՝ 18 մլն բնակիչ։

Գլխավոր կոմիսարիատներ

* Հայաստան (). Մայրաքաղաք՝ Երևան։ Գլխավոր կոմիսարիատն իրականացնելու համար ստեղծվեց Վերմախտի հայկական լեգեոնը։
* Ադրբեջան(). Մայրաքաղաքը՝ Բաքու։ Ադրբեջանում գերմանական քաղաքականության աջակցությունը պետք է լիներ ադրբեջանական լեգեոնը, մուսավաթական կառավարությունը։
* Վրաստան (). Մայրաքաղաքը՝ Թիֆլիս։ Վրացական լեգեոնը պետք է դառնար գերմանական քաղաքականության ողնաշարը Վրաստանում։
* Կուբան (). Մայրաքաղաքը՝ Կրասնոդար
* Լեռնային կոմիսարիատ () со столицей во Владикавказе в составе зондеркомиссариатов:
** Դաղստան,
** Չեչենո-Ինգուշեթիա,
** Հյուսիսային Օսեթիա,
** Կաբարդինո-Բալկարիա,
** Կարաչայ,
** Ադիգեա,
** Կարա-Նոգայի շրջան

Լեռնկոմիսարիատի տարածքում գործում էր լեռնաշխարհի միլիցիան՝ «Բերգման» հատուկ նշանակության գումարտակը։ Վլադիկավկազի մայրաքաղաքում սկսեց գործել Հյուսիսկովկասյան եղբայրների նացիոնալ-սոցիալիստական ​​կուսակցությունը, որի գաղափարախոսությունը միավորում էր ֆեդերալիզմը, այլատյացությունը, ռուսաֆոբիան և գերմանամետ արտաքին քաղաքականությունը։

* Թերեք ()։ Մայրաքաղաքը՝ Ստավրոպոլ 
* Կալմիկիա ()։ Մայրաքաղաքը՝ Աստրախան

Բաքվի շրջանը պետք է դառնար առանձին մարզ։

## Ծանոթագրություններ

Կատեգորիա:Կովկասի պատմություն
Կատեգորիա:Վրացական ԽՍՀ պատմություն
Կատեգորիա:Հայրենական մեծ պատերազմ
Կատեգորիա:Հայկական ԽՍՀ պատմություն
Կատեգորիա:Ադրբեջանական ԽՍՀ պատմություն
Նելսոն Ստեփանյանի կիսանդրի (Խնապատ)

**Նելսոն Ստեփանյանի կիսանդրի**, հայ օդաչու, Խորհրդային Միության կրկնակի հերոս Նելսոն Ստեփանյանի կիսանդրին, որը գտնվում է Արցախի Հանրապետության Ասկերանի շրջանի Խնապատ գյուղում։ Հեղինակն է՝ քանդակագործ Երեմ Վարդանյանը։ Ստեղծվել է 1960 թվականին։

## Պատմություն
Խորհրդային տարիներին Խնապատի կոլտնտեսությունը կրում էր Նելսոն Ստեփանյանի անունը։ ԽՍՀՄ կրկնակի հերոսի պատվին կոլտնտեսությունը գյուղում կանգնեցնում է նրա կիսանդրին։

## Ծանոթագրություններ

Կատեգորիա:Երեմ Վարդանյանի քանդակներ
Կատեգորիա:Խնապատ
Կատեգորիա:Ասկերանի շրջանի հուշարձաններ
Կատեգորիա:Նելսոն Ստեփանյան
Կատեգորիա:1960 քանդակներ
Նավթենաթթու

**Նավթենաթթու**, ածխածնի հինգ (հազվադեպ՝ վեց) ատոմներից բաղկացած մեկ կամ մի քանի օղակներ՝ նավթենային ռադիկալներ պարունակող կարբոնաթթուներ։ Մեծ մասամբ միահիմն են։

Նավթենաթթուն նավթի՝ թթվածին պարունակող հիմնական բաղադրիչներն են (0,5–3%): Անգույն, մածուցիկ հեղուկներ են (հնանալիս՝ դեղնում են), եռում են 220–300&nbsp;°C, պնդանում՝ 80&nbsp;°C–ից ցածր։ Ջրում չեն լուծվում, լուծվում են նավթանյութերում և այլ օրգանական լուծիչներում։ Ունեն կարբոնաթթուներին բնորոշ հատկություններ։ Նավթենաթթվի աղերը անջատում են նավթից՝ ալկալիների լուծույթով մշակելով։

Նավթենաթթու օգտագործում են սահմանափակ (նավթի դեէմուլգում, փայտակոճերի ներծծում ևն), աղերը՝ բուրդը լվանալու, փայտը, գործվածքը և ճոպանները փտումից պաշտպանելու համար, որպես էմուլգատորներ և ախտահանող միջոցներ։

## Տես նաև
* Կարբոնաթթուներ
* Օրգանական թթուներ
* Պարաֆին

Կատեգորիա:Նավթամթերքներ
Կատեգորիա:Կարբոնաթթուներ
Մեյ Մելանսոն

**Մեյ Մելանսոն** (, ճապոներեն՝ 明依). ), ֆիլիպինցի դերասանուհի և մոդել։ Նկարահանվել է ավելի քան հարյուրգովազդային հոլովակներում, բազմաթիվ գեղարվեստական կինոնկարներում ու հեռուստասերիալներում։ Հանդես է եկել նաև որպես սցենարիստ և պրոդյուսեր։

## Կենսագրություն
Մեյը ծնվել է 1980 թվականի մարտի 3-ին Ֆիլիպինների մայրաքաղաք Մանիլայում։ Մանկությունն անցկացրել է Ճապոնիայում, Հոնկոնգում, Թայվանում և Կորեայում, քանի որ նրանց ընտանիքը հաճախ է տեղից տեղ փոխվել։ Նրա մայրը ծագումով ֆրանսիացի է, հայրը չինա-ճապոնական ծագում ունի։ Մեյը 11 քույրերի ու քույրերի մեջ տարիքով երկրորդն է։ Երիտասարդական տարիներից որպես մոդել աշխատել է Wilhelmina, Aveda, Oyster գործակալություններում։ Վերապատրաստվել է Ստելլա Ադլերի և Լարի Մոսի ստուդիայում։

Կինոյում  իր նորամուտը  կատարել է 2001 թվականին։ Լայն ճանաչում ու համբավ է ձեռք բերել առաջին հերթին Իքս մարդիկ։ Վերջին մարտը և Pathology ֆիլմերում տպավորիչ դերակատարումներով հանդես գալու շնորհիվ։

Ազատ ժամանակ Մեյը սիրում է զբաղվել սերֆինգով, ուշուով և քունգ ֆուով։ Ներկայումս նա բնակվում է Լոս Անջելեսում և Նյու Յորքում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Դերասանուհիներ այբբենական կարգով
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1980 ծնունդներ
Կատեգորիա:Մարտի 3 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Թիվ (միավոր)

**[[Թիվ]]**ը կամ **մատ**ը երկարության չափման հին և ոչ հնացած  միավոր է։ Այն ի սկզբանե հիմնված էր մարդու մատի լայնության վրա։ Հին եգիպտական, միջագետքյան, եբրայական, հին հունական և հռոմեական չափման համակարգերում այն երկարության հիմնարար միավոր էր։

Աստղագիտության մեջ թվանշանը արեգակի կամ լուսնի տրամագծի տասներկուերորդն է։

## Պատմություն
### Հին Եգիպտոս

Թվանշանը, որը նաև կոչվում է մատ կամ մատի լայնություն, չափման միավոր է, որն ի սկզբանե հիմնված է մարդու մատի լայնության վրա։ Հին Եգիպտոսում այն կանգունի ստորաբաժանման հիմնական միավորն էր։

Հին եգիպտական գավազանների վրա թագավորական կանգունը բաժանված է չորս նիշից բաղկացած յոթ ափի կամ յուրաքանչյուր մատի.: Արքայական կանգունը մոտավորապես 525 մմ էր, Այսպիսով, հին եգիպտական թվանշանի երկարությունը մոտ 19 մմ էր։

### Միջագետք

Աքքադական կայսրության դասական համակարգում, որը հաստատվել էր մ.թ.ա. մոտ 2250 թվականին Նարամ-Սինի օրոք, մատը կանգունի երկարության մեկ երեսուներորդն էր։ Կանգունը համարժեք էր մոտավորապես 497 մմ, ուստի մատը հավասար էր մոտ 17 մմ։ Հիմնական երկարությունը օգտագործվել է ճարտարապետության և դաշտերի բաժանման մեջ։   

### Հին եբրայական համակարգ

### Հին Հունաստան

### Հին Հռոմ

### Բրիտանիա

Թիվը (լատ. «մատ»), երբ օգտագործվում է որպես երկարության միավոր, սովորաբար ոտքի տասնվեցերորդն է կամ 3/4» (1,905 սմ միջազգային դյույմի համար)։ Հասուն տղամարդու մատի ծայրի լայնությունը իսկապես մոտ 2 սանտիմետր է։ Անգլերենում այս միավորը հիմնականում դուրս է եկել գործածությունից, ինչպես և մյուսները, որոնք հիմնված են մարդու ձեռքի վրա՝ մատ (7/6 նիշ), ափ (4 նիշ), ձեռք (16/3 նիշ), լիսեռ (8 նիշ), բացվածք ( 12 նիշ), կանգուն (24 նիշ) և Էլլ (60 նիշ)։

Այն ընդհանուր առմամբ հավասար է ոտքի եղունգին, թեև այդ տերմինը կարող է օգտագործվել նաև որպես  1/16 մաս և այլ միավորներ։

## Աստղագիտություն
Աստղագիտության մեջ թվանշանը կազմում է կամ մինչև վերջերս եղել է արևի կամ լուսնի տրամագծի տասներկուերորդ մասը:Սա հանդիպում է Պլուտարքոսի բարոյականության մեջ, XII:23, սակայն տրամագծի ճշգրիտ տասներկուերորդ մասը կարող է պայմանավորված լինել Պտղոմեոսով։ Սոսիգենես Ալեքսանդրացին մ.թ. 1-ին դարում նկատել էր, որ դիոպտրայի վրա լուսինը ծածկելու համար անհրաժեշտ է 11 կամ 12 թվանշան (երկարությամբ) տրամագծով սկավառակ։

Միավորն օգտագործվել է արաբական կամ իսլամական աստղագիտական աշխատություններում, ինչպիսիք են Սադր ալ-Շարիա ալ-Թանին (մահ. 1346/7), որտեղ այն կոչվում է թվանշան կամ մատ։

Աստղագիտական թվանշանը դարեր շարունակ օգտագործվել է Բրիտանիայում։ Հիթը, որը գրել է 1760 թվականին, բացատրում է, որ 12 թվանշանները հավասար են արևի խավարման տրամագծին, բայց 23-ը կարող է անհրաժեշտ լինել Երկրի ստվերի համար, երբ այն խավարում է լուսինը, իսկ 12-ից բարձր թվանշանները ներկայացնում են Երկրի ստվերի ավելի մեծ չափը։ քան Լուսինը։ Միավորը, ըստ երևույթին, ներկայումս  շատ չի օգտագործվում, բայց առկա է վերջին բառարաններում։

## Ալկոհոլային խմիչքներ
Ալկոհոլային խմիչքի «մատը» խոսակցական լեզվով կոչվում է «նիշ»։

## Տես նաև
* Մատ (միավոր)
* Մատների ծայրի միավոր
* Կանգուն
* Անթրոպիկ միավորներ

## Ծանոթագրություններ

Կատեգորիա:Units of length
Կատեգորիա:Human-based units of measurement
Թզուկային պտղաբուծություն

մինի|Խնձորի ինտենսիվ այգի (Ուզբեկստան)

**Թզուկային պտղաբուծություն**, ցածրաբուն պտղատու ծառերի (առավելապես՝ տանձենու, խնձորենու) աճեցում։ Պտղաբուծության ինտենսիվացման եղանակներից է։ Լայնորեն տարածված է տաք և չոր կլիմայով երկրներում։

## Կիրառություն
Ցածրաճ պտղատու ծառեր ստանում են հիմնականում սովորական սորտերը պատվաստելով ցածրաճ պատվաստակալի վրա։ Խնձորենու համար որպես պատվաստակալ օգտագործում են հիմնականում նրա տարատեսակները (դուսենները և պարադիզկան), տանձենու համար՝ սերկևիլենին։ Ցածրաճ պատվաստակալի վրա պատվաստված ծառերն ավելի վաղահաս են, քան բարձրաճ պատվաստակալներինը և տալիս են խոշոր, բարձր շաքարայնության պտուղներ։ Թզուկ ծառերի սաղարթի ոչ մեծ չափերը հեշտացնում են ծառերի խնամքը և բերքահավաքը։ Միաժամանակ արմատային համակարգի նվազ տարածվածության պատճառով բերրի հողերը պահանջկոտ են և ունեն մշտական ոռոգման կարիք։

Կատեգորիա:Պտղաբուծություն
Կատեգորիա:Այգեգործություն
Կատեգորիա:Գյուղատնտեսություն
Բարբարա Քրեմփտոն

**Բարբարա Քրեմփթոն** ( ; ), ամերիկացի դերասանուհի։

## Կենսագրություն
Ծնվել է Նյու Յորք նահանգի Լևիթաուն քաղաքում, մեծացել, հասակ է առել Վերմոնտում։ Ինստիտուտն ավարտելուց հետո կարճ ժամանակով վերադարձել է Նյու Յորք, որտեղ կատարել է իր նորամուտը թատրոնում, որից հետո տեղափոխվել է Լոս Անջելես և 1983 թվականին նկարահանվել *Մեր կյանքի օրերը* / *Days of Our Lives* վերնագիրը կրող ցերեկային սերիալում։

Քրեմփթոնը համարվում է ճիչի թագուհի։ Այդ տիտղոսին արժանացել է ութսունականների հայտնի սարսափ ֆիլմերում՝ « Վերակենդանացնողը », «Մարդասպան ռոբոտները»,«Դրսից» և այլ կինոնկարներում կանացի գլխավոր դերերը տպավորիչ կերպով կատարելու շնորհիվ, ինչի համար առաջադրվել է «Սատուրն» մրցանակի՝ որպես լավագույն դերասանուհի։ Այդուհանդերձ՝ նա առավել լայն ճանաչում ու համբավ է ձեռք բերել «Երիտասարդ ու հանդուգն», «Ուղղորդող լույսը», «Համարձակներն ու գեղեցիկները» և «Սանտա Բարբարա» սերիալներում տարբեր չարագործ կանանց մարմնավորելով։

## Անձնական կյանք
1986 թվականի դեկտեմբերին մերկ Քրեմփտոնի լուսանկարները տպագրվել են *[[Playboy]]* ամսագրում՝ "Simply Beastly. Behind every successful monster, there's a woman" խորագրի ներքո։

1988 թվականի հոկտեմբերի 1-ին նա ամուսնացել է կինեմատոգրաֆիստ, լուսանկարիչ Դեյվիդ Բոյդի հետ։ 1990 թվականին նրանք ամուսնալուծվել են։

2015 թվակաի դրությամբ Քրեմփտոնն իր ամուսնու՝ Ռոբերտ Բլեքմանի ու երեք երեխաների հետ ապրում էր Կալիֆոռնիայի Միլ Վոլի քաղաքում։

## Ընտրված ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:1958 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դեկտեմբերի 27 ծնունդներ
Կատեգորիա:Դերասանուհիներ այբբենական կարգով
Հետևանք

Մաթեմատիկայի և տրամաբանության մեջ **հետևանք**ը ավելի քիչ կարևորության թեորեմ է, որը կարելի է ավելի հեշտությամբ եզրակացնել նախորդից։ Հետևանք կարող է լինել, օրինակ, մի դրույթ, որը պատահաբար ապացուցվում է մեկ այլ դրույթ ապացուցելիս։ Այն կարող է նաև ավելի պատահական օգտագործվել՝ անդրադառնալու մի բանի, որը բնականաբար կամ պատահաբար հետևում է մեկ այլ բանի։

## Ընդհանուր ակնարկ
Մաթեմատիկայի մեջ հետևանքը թեորեմ է, որը կապված է կարճ ապացույցով գոյություն ունեցող թեորեմի հետ։ Եզրակացություն տերմինի օգտագործումը, այլ ոչ թե դրույթ կամ թեորեմ, էապես սուբյեկտիվ է։ Ավելի ֆորմալ առումով, B առաջարկը հանդիսանում է A առաջարկի հետևանքը, եթե B-ն հեշտությամբ կարելի է եզրակացնել A-ից կամ ինքնին ակնհայտ է դրա ապացույցից։

Շատ դեպքերում հետևանքը համապատասխանում է ավելի մեծ թեորեմի հատուկ դեպքին, ինչը հեշտացնում է թեորեմի օգտագործումն ու կիրառումը, թեև դրա կարևորությունը ընդհանուր առմամբ համարվում է երկրորդական կարևորության։ Մասնավորապես, B-ն դժվար թե կոչվի հետևանք, եթե դրա մաթեմատիկական հետևանքները նույնքան նշանակալի են, որքան Ա-ի հետևանքները։ Եզրակացությունը կարող է ունենալ ապացույց, որը բացատրում է դրա ածանցումը, չնայած որ նման ածանցումը որոշ դեպքերում կարող է համարվել բավականին ակնհայտ։ (օրինակ՝ Պյութագորասի թեորեմը՝ որպես կոսինուսների թեորեմի հետևանք):

## Պերսի դեդուկտիվ պատճառահետևանքային տեսություն
Չարլզ Սանդերս Պերսը գտնում էր, որ դեդուկտիվ պատճառահետևանքային տեսակների ամենակարևոր բաժանումը հետևողականի և տեսականի միջև է։ Չի վիճարկվել, որ բոլոր տարբերությունները, ի վերջո, այս կամ այն ​​կերպ կախված են սխեմաների կամ դիագրամների վրա մոտավոր փորձերի, հետևանքային նվազեցման մեջ.

"միայն անհրաժեշտ է պատկերացնել ցանկացած դեպք, որում նախադրյալները ճշմարիտ են, որպեսզի անմիջապես ընկալենք, որ եզրակացությունն այդ դեպքում գործում է»։

մինչդեռ տեսական հանգուցալուծման մեջ.

«Անհրաժեշտ է երևակայության մեջ փորձեր կատարել նախադրյալի պատկերի վրա, որպեսզի նման փորձի արդյունքում եզրակացության ճշմարտացիության հետ կապված հետևություններ կատարվեն»։

Պերսը գտնում էր նաև, որ հետևողական դեդուկցիան համապատասխանում է Արիստոտելի ուղղակի ցուցադրման հայեցակարգին, որը Արիստոտելը համարում էր միակ հիմնովին բավարար ապացույցը, մինչդեռ թեորեմատիկ հանգումը հետևյալն է.

# Մաթեմատիկոսների կողմից առավել գնահատված տեսակը,
# Մաթեմատիկային հատուկ,
# Ընթացքում ներառում է թեզի մեջ չմտածված լեմայի կամ գոնե սահմանման ներմուծում (առաջարկը, որը պետք է ապացուցվի), ուշագրավ դեպքերում այդ սահմանումը վերացական է, որը «պետք է հաստատվի համապատասխան դրույթով»։

## Ծանոթագրություններ

## Գրականություն
* Cut the knot: Sample corollaries of the Pythagorean theorem
* Geeks for geeks: Corollaries of binomial theorem
* Leo Tutorials: C language 

Կատեգորիա:Մաթեմատիկական տերմիններ
Կատեգորիա:Պնդումներ
Կատեգորիա:Մաթեմատիկական թեորեմներ
Կատեգորիա:Տրամաբանություն
Կատեգորիա:Լեզվափիլիսոփայություն
Ղարաքյոփակթափա բլուր

**Ղարաքյոփակթափա բլուր**, հնավայր Արցախի Հանրապետության Հադրութի շրջանի Վարանդա քաղաքում։

## Անուն
Հնավայրի բնօրինակ անունը հայտնի չէ։ Ադրբեջանցներն այն անվանում են Ղարաքյոփակթափա։

## Տեղադրություն և նկարագրություն
Հնավայր-բլուրը գտնվում է Վարանդա քաղաքի հյուսիսային եզրին։ Բլուրն ունի շուրջ 50 մ բարձրություն։

## Պատմություն
Բլուրը որպես հնավայր հնագետների ուշադրությունն է գրավել 20-րդ դարի սկզբներին։ 1964 թվականից սկսած բլրի տարածքում կատարվել են պեղումներ։ Հայտնաբերված նյութերը, որ թվագրվում են մ.թ.ա. 4-ից 3-րդ հազարամյակներով։ Հնավայրն իրենից ներկայացնում է Հայկական Լեռնաշխարհի հնագիտական շերտի անբաժան մաս։

## Նշումներ

## Ծանոթագրություններ

Կատեգորիա:Հադրութի շրջան
Կատեգորիա:Վարանդա
Կատեգորիա:Հնավայրեր այբբենական կարգով
Ամենամեծ պատվիրաններ

**Ամենամեծ պատվիրաններ**, Աստվածաշնչում՝ Հին Կտակարանում, և  Հիսուսի մեկնաբանությամբ Նոր Կտակարանում գրված պատվիրաններ, որոնք երկուսն են։

## Երկու պատվիրան
Մովսեսի Հնգամատյանում գրված է և՛ Աստծո հանդեպ սիրո պատվիրանը, և՛ մերձավորի հանդեպ սիրո պատվիրանը։

Աստծո հանդեպ սերը պատվիրված է Երկրորդ Օրենք գրքում.

Մերձավորի հանդեպ սիրո մասին Ղևտականում պատվիրված է․

Օտարների հանդեպ սիրո մասին պատվիրված է․

Այս պատվիրանները առանձնահատուկ իմաստ և նշանակություն են ստանում Քրիստոսի գալուստով։ Նոր Կտակարանը պատմում է, թե ինչպես է օրենսգետ փարիսեցին հարցնում Քրիստոսին. «Վարդապետ, Օրենքի մեջ ո՞ր պատվիրանն է մեծ», և Հիսուսը նրան ասում է.
 

Սուրբ Հովհաննես Ոսկեբերանը Հիսուս Քրիստոսի պատվիրանի իր մեկնության մեջ սիրո մասին գրում է. «Ահա թե ինչու Փրկիչը սովորեցրեց ոչ միայն համբերությամբ դիմանալ տանջանքներին, այլ եթե մեկը քո աջ ծնոտին  ապտակ տա, նրան մյուսն էլ դարձրու։ Եվ եթե մեկը կամենա քեզ բռնադատել և քո շապիկն առնել, նրան քո բաճկոնն էլ թող։  Եվ եթե մեկը քեզ հարկադրի մի մղոն ճանապարհ անցնել, նրա հետ երկու էլ գնա»։ Սուրբ Հովհաննես Կրոնշտադացին զգուշացնում է «հարևան» բառի նեղ ընկալման թյուրըմբռնման մասին, հիշեցնելով Բարի սամարացու մասին առակը    «Ավազակների կողմից վիրավորված մարդու և բարեսիրտ սամարացու առակը, որն ամենասրտանց և գործուն մասնակցությունն ունեցավ նրա մեջ։ Աստված ցույց տվեց, թե ո՞վ է ընկերը, մերձավորը,  ով մեր նկատմամբ բարի է, գթասիրտ և առատաձեռն»։

## Տես նաև
* Աստծո սեր
* Ինը երանիներ (Լեռան քարոզ)
* Ոսկե կանոն

## Ծանոթագրություններ

## Գրականություն
* Ռուբեն Ապրեսյան Заповедь любви // Этика: Энциклопедический словарь. — М.: Гардарики, 2001.
*Ռուբեն Ապրեսյան Императивно-ценностная динамика морали. 2002
* *[[Նիկոլայ Բերդյաև|Бердяев Н. А.]]* Дух и реальность: Основы богочеловеческой духовности // Бердяев Н. А. Философия свободного духа. — М.: Республика, 1994. — С. 444—460.
* Гусейнов, Абдусалам Абдулкеримович, Апресян Р. Г. Этика: Учебник — М.: Гардарики, 2003. — 472 с.

## Արտաքին հղումներ
https://ter-hambardzum.net/astutco-10-patviranner/

* О любви к Богу и к ближним. Св. прав. Иоанн Кронштадтский
* Заповеди Божии — Александр (Милеант), епископ.
* Св. Иоанн Златоуст, Толкование на святого Матфея Евангелиста
* Апресян Р. Г.   От «дружбы» и «любви» — к «морали»: об одном сюжете в истории идей // Этическая мысль  / Под ред. Абдусалам Абдулкеримович Гусейнова. — М.: ИФРАН, 2000. — էջ 182—194.

Կատեգորիա:Ավետարան ըստ Մատթեոսի
Կատեգորիա:Բնօրինակում անաղբյուր հոդվածներ
Կատեգորիա:Նոր Կտակարան
Կատեգորիա:Սեր
Կատեգորիա:Քրիստոնեական աստվածաբանություն
Կատեգորիա:Քրիստոնեական էթիկա
Կատեգորիա:Քրիստոնեական տերմիններ
Կատեգորիա:Աստվածաշնչյան արտահայտություններ
Ջոյ Լորեն

**Լորեն Ջոյ Յորգենսեն** (, առավել հայտնի է **Ջոյ Լորեն** բեմական անունով. ), ամերիկացի դերասանուհի, ով լայն ճանաչում ու համբավ է ձեռք բերել առաջին հերթին Հուսահատ տնտեսուհիները հեռուստասերիալում *Դանիել Վան դե Կամպի* դերի տպավորիչ կատարման շնորհիվ։

Ջոյ Լորենը արդեն իսկ երկու անգամ առաջադրվել է «Երիտասարդ արտիստ» մրցանակի և մեկ անգամ՝ դերասանների գիլդիայի մրցանակի։

## Կենսագրություն
Ծնվել է ԱՄՆ Ատլանտա քաղաքում։ 1-ից 4 տարեկանում ապրել է Կոլորադոյի Վեյլ փոքրիկ քաղաքում։ Ունի դանիական արմատներ։ Հաճախել է *Գալոուեյի դպրոցը:* Իր ստեղծագործական կյանքի վաղ շրջանում հանդես է եկել Ատլանտայի *Ալյանս* թատրոնի մի քանի բեմադրություններում։ Դերասանական հմտությունները զարգացնելու և հետագայում այդ ասպարեզում կարիերա անելու նպատակով 11 տարեկանում մոր հետ տեղափոխվել է Լոս Անջելես։ Դպրոցն ավարտել է 14 տարեկանում։ 2012 թվականին ավարտել է Կոլումբիայի համալսարանը, որտեղ Ամերիկայի պատմություն է ուսումնասիրել։ Հետագայում սցենարիստի և ռեժիսորի որակավորում է ստացել Նյու Յորքի համալսարանի Թիշի անվան արվեստների դպրոցում։

Հիմնադրել է *Killjoy Films* ընկերությունը։ Հանդես գալով որպես պրոդյուսեր և ռեժիսոր՝ թողարկել է մի շարք անկախ և կարճամետրաժ ֆիլմեր։

## Ֆիլմագրություն

## Ծանոթագրություններ

## Արտաքին հղումներ
* 
* Interview with TheStarScoop, January 2007 

Կատեգորիա:1989 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ատլանտա քաղաքում ծնվածներ
Կատեգորիա:Դերասանուհիներ այբբենական կարգով
Կատեգորիա:Կոլումբիայի համալսարանի շրջանավարտներ
Կատեգորիա:Հոկտեմբերի 18 ծնունդներ
Կատեգորիա:Բեմական կեղծանուններ
Նազարաբադ (Իրան)

**Նազարաբադ** (), քաղաք Իրանի կենտրոնական մասում` Ալբորզ օսթանում։ Հանդիսանում է Նազարաբադ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Գտնվում է Ալբորզ օսթանի արևմտյան մասում` վերջինիս վարչական կենտրոն Քարաջից մոտ 30 կմ հյուսիս-արևմուտք։ Տեղադրված է Էլբուրսի լեռներից հարավ ընկած հարթավայրում` ծովի մակարդակից 1276 մ բարձրության վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 119 512 մարդ, որոնք կազմում էին 36 520 տնտեսություն։ Նազարաբադը բնակչությամբ Ալբորզ օսթանի չորրորդ ամենախոշոր քաղաքն է Քարաջից, Ֆարդիսից և Քամալշահրից հետո հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Ալբորզի նահանգ
Կատեգորիա:Իրանի քաղաքներ